钦定古今图书集成/明伦汇编/氏族典/第287卷 > 黄思近
## 钦定古今图书集成/明伦汇编/氏族典/第287卷 > 黄思近

按《泉州府志》：“思近，字与仁，南安人。父瓒，琼州知府。思
近，嘉靖壬戌进士，授分宜知县，迁工部郎，榷武林关，
有清声。出为襄阳知府，丁内艰，释服，再守饶州，转江
西副使、云南参政。丁外艰，服阕，改广东参政、云南按
察使，左迁云南参政归，年七十馀卒。思近天性淳实，
宦辙所至，遵职循法，人谓古君子也。”